PMIndiaData/PMIndiaSum huggingface dataset:
కామన్ వెల్థ్ గేమ్స్ 2022 లో పారా పవర్ లిఫ్టింగ్ మెన్స్ హెవీవెయిట్ పోటీ లో బంగారు పతకాన్నిగెలుచుకొన్నందుకు శ్రీ సుధీర్ కు అభినందన లు తెలిపిన ప్రధాన మంత్రి

కామన్ వెల్థ్ గేమ్స్ 2022 లో పారా పవర్ లిఫ్టింగ్ మెన్స్ హెవీవెయిట్ ఈవెంట్ లో స్వర్ణ పతకాన్ని గెలుచుకొన్నందుకు శ్రీ సుధీర్ కు ప్రధాన మంత్రి శ్రీ నరేంద్ర మోదీ అభినందనల ను తెలియజేశారు. ప్రధాన మంత్రి ఒక ట్వీట్ లో – ‘‘సిడబ్ల్యుజి 2022 పారా–స్పోర్ట్ స్ పతకాల లెక్క లో సుధీర్ ద్వారా ఒక గొప్ప ఆరంభం నమోదు అయింది. ఆయన ఒక ప్రతిష్టాత్మకమైనటువంటి పసిడి ని గెలిచి, తన సమర్పణ భావాన్ని మరియు దృఢ సంకల్పాన్ని మరో సారి చాటారు. బరి లో ఆయన నిలకడ గా రాణిస్తూ వస్తున్నారు. ఆయన కు ఇవే అభినందన లు మరియు భావి ప్రయాసలన్నిటికి గాను ఆయన కు శుభాకాంక్షలు కూడాను.’’ అని పేర్కొన్నారు.
ఇండియా ,జపాన్‌మ‌ధ్య హెల్త్‌కేర్‌, వెల్‌నెస్ రంగంలో ప‌ర‌స్ప‌ర స‌హ‌కార అవ‌గాహ‌న‌కు కేంద్ర కేబినెట్ ఆమోదం

ప్ర‌ధాన‌మంత్రి శ్రీ న‌రేంద్ర‌మోదీ అధ్య‌క్ష‌త‌న జ‌రిగిన కేంద్ర కేబినెట్ స‌మ‌వేశం, ఆరోగ్యసంర‌క్ష‌ణ‌, వెల్‌నెస్ రంగంలో ప‌ర‌స్ప‌ర స‌హ‌కారానికి సంబంధించి 2018 అక్టోబ‌ర్ 29న కుదిరిన అవ‌గాహ‌నా ఒప్పందానికి వెనుక‌టి తేదీనుంచి అమ‌లులోకివ‌చ్చే విధంగా ఆమోదం తెలిపారు. స‌హ‌కార అవగాహ‌నా ఒప్పందంలో కింది అంశాలు ఉన్నాయి. ఎ) ప్ర‌త్యేక ప్రాజెక్టుల‌ను ప్ర‌మోట్ చేయ‌డం, 1) అత్య‌వ‌స‌ర వైద్య సేవ‌లు, స‌ర్జ‌రీ, ట్రామాకేర్ , ప్ర‌తి రంగంలో కొత్త సామ‌ర్ధ్యాలు స‌మ‌కూర్చుకోవ‌డం, 2)క్లినిక‌ల్ ప‌రీక్ష‌ల‌కు సంబంధించి అధునాత‌న సంయుక్త ప‌రీక్షా లేబ‌రెట‌రీల ఏర్పాటు 3)ఆరోగ్య సంర‌క్ష‌ణ‌కు సంబంధించిన శిక్ష‌ణార్థుల‌కు జ‌పాన్ భాషా బోధ‌న కేంద్రం ఏర్పాటు 4)ఇరుదేశాల‌లో ఎయుఎంఎస్ వంటి టెరిట‌రీ కేర్ సెంట‌ర్ల మ‌ధ్య‌కొలాబ‌రేష‌న్ , మ‌రియు 5. వ‌యోధికుల సంర‌క్ష‌ణ‌కు సంబంధించి సంర‌క్ష‌ణ కార్య‌క‌ర్త‌ల‌కు సాంకేతిక శిక్ష‌ణ‌కు ప్రీ లెక్చ‌ర్లు అందించడానికి ఆయా సంస్థ‌ల‌కు మ‌ద్ద‌తు నివ్వ‌డం, జ‌పాన్ నుంచి స‌ర్టిఫికేటెడ్ కేర్ వ‌ర్క‌ర్ల‌ను పంప‌డం, శిక్ష‌ణ పొందిన సంర‌క్ష‌ణ అందిచ్చే వారిని జ‌పాన్‌కు అందించ‌డానికి, పాఠ్య‌పుస్త‌కాల‌ను, పాఠ్య‌ప్ర‌ణాళిక‌ను స‌మ‌కూర్చ‌డం. బి) మౌలిక స‌దుపాయాల అభివృద్ధి: 1)సెంట్ర‌లైజ్‌డ్ మేనేజ్‌మెంట్ హెల్త్‌కేర్ పంపిణీ కేంద్రం ఏర్పాటు 2)ప‌రిశుభ్ర‌మైన టాయిలెట్‌లు అందుబాటులో ఉంచ‌డం ద్వారా శౌచాల‌య ప‌రిశుభ్ర‌త‌ను మెరుగుప‌ర‌చ‌డం, ఆన్‌సైట్ ప్రాసెసింగ్ వంటి ఏర్పాట్లు, 3) పేషెంట్ డాటా అనాల‌సిస్‌, ఇన్ఫ‌ర్మేష‌న్ క‌మ్యూనికేష‌న్ టెక్నాల‌జీ, మెడిసిన్ రంగంలో ఆర్టిఫిషియ‌ల్ ఇంట‌లిజెన్స్‌పై సంస్థాగ‌త కొలాబ‌రేష‌న్‌కు ప్రోత్సాహం, 4) ఇండియాలొ ఇండియా- జ‌పాన్ ఇన్నొవేష‌న్ హ‌బ్ 5) ఇండియాలో మొబైల్ బి.ఎస్‌.ఎల్ 3 ల్యాబ్ సౌక‌ర్యాల‌ను అత్యున్న‌త ప్ర‌మాణాల‌తో ఏర్పాటు 6)మేక్ ఇన్ ఇండియా కార్య‌క్ర‌మం కింద త‌యారీ క‌ర్మాగారాల‌పై ప్ర‌త్యేక దృష్టిపెడుతూ, అత్యున్న‌త విలువ‌గ‌ల వైద్య ప‌రిక‌రాలు, పాయింట్ ఆఫ్ కేర్ డ‌యాగ్న‌స్టిక్స్‌ల విష‌యంలో ప‌ర‌స్ప‌ర స‌హ‌కారం సి) మాన‌వ వ‌న‌రుల అభివృద్ధి: 1) ఎం.ఇ- బి.వై.ఒ , ఆయుర్వేద వంటి ఆరోగ్య స్వీయ నిర్వ‌హ‌ణ‌కు సంబంధించిన ప్రాజెక్టు ప్ర‌మోష‌న్‌,రిసెర్చ్‌, మాన‌వ వ‌న‌రుల అభివృద్ధికి చ‌ర్య‌లు 2) ఇండియా, జ‌పాన్ ప‌బ్లిక్‌, ప్రైవేట్ హెల్త్‌కేర్ ఫోర‌మ్ ఏర్పాటు డి) ఆయుష్మాన్ భార‌త్ కార్య‌క్ర‌మం, ఇత‌ర కార్య‌క్ర‌మాలు, ఎ.హెచ్‌.డ‌బ్ల్యు.ఎం వంటి ప‌ర‌స్ప‌రం నిర్ణ‌యించుకునే ఇత‌ర‌ అంశాల విష‌యంలో స‌మ‌న్వ‌యం సాధించేందుకు చ‌ర్య‌లు ఇ) ఎం.ఒ.సిలో పేర్కొన్న అంశాల విష‌యంలో ప‌ర‌స్ప‌రం స‌హ‌కారానికి ప్రోత్సాహం. స‌హ‌కారానికి సంబంధించిన వివ‌రాల‌ను మ‌రింత వివ‌రించేందుకు ఉన్న‌త స్థాయి సంప్ర‌దింపుల యంత్రాంగాన్ని సంయుక్త క‌మిటీగా ఏర్పాటు చేయ‌డం జ‌రుగుతుంది. ఇది స‌హ‌కార అవ‌గాహ‌నా ఒప్పందం అమ‌ల‌ను ప‌ర్య‌వేక్షిస్తుంది.
దృష్టిబాధిత క్రికెట్ క్రీడాకారుల టి20 ప్రపంచ కప్ లో విజేతగా నిలిచిన భారతీయ క్రికెట్ జట్టును ప్ర‌ధాన మంత్రి అభినందించారు

దృష్టిబాధిత క్రికెట్ క్రీడాకారులకు సంబంధించి బెంగళూరులో జరిగిన టి20 ప్రపంచ కప్ లో భారతీయ క్రికెట్ జట్టు విజేతగా నిలవడం పట్ల ప్ర‌ధాన మంత్రి శ్రీ న‌రేంద్ర మోదీ అభినందనలు తెలిపారు. “బ్లయిండ్ టి20 వరల్డ్ కప్ ను భారతదేశం గెలుచుకోవడం సంతోషపరచింది. వారు సాధించిన ఈ ఖ్యాతికి భారతదేశం గర్వపడుతోంది” అని ప్రధాన మంత్రి తన సందేశంలో పేర్కొన్నారు.
పార్లమెంట్ హౌస్ కాంప్లెక్స్ లో డైనమిక్ లైటింగ్ ను ప్రారంభించిన  ప్రధాన మంత్రి శ్రీ న‌రేంద్ర మోదీ.

స్వాతంత్య్ర దినోత్స‌వాన్ని జ‌రుపుకోవ‌డాని కి భార‌త‌దేశం స‌న్న‌ద్ధం అవుతున్న త‌రుణం లో, పార్ల‌మెంటు భ‌వ‌న స‌ముదాయం లో ఏర్పాటు చేసినటువంటి డైన‌మిక్ లైటింగ్ ఫెసిలిటీ ని ప్ర‌ధాన మంత్రి శ్రీ న‌రేంద్ర మోదీ 2019వ సంవ‌త్స‌రం ఆగ‌స్టు 13వ తేదీ మంగ‌ళ‌వారం సాయంత్రం పూట ప్రారంభించారు. లైట్ షో తాలూకు కొన్ని అంశాల ను తిల‌కించ‌డం కోసం కొంత స‌మ‌యాన్ని కూడా ప్ర‌ధాన మంత్రి వెచ్చించారు. ఆ త‌ర‌హా విద్యుత్తు దీపాల అమ‌రిక ను రాష్ట్రప‌తి భ‌వ‌న్, సౌత్ బ్లాక్‌, ఇంకా నార్త్ బ్లాక్ ల‌ వంటి ముఖ్య భవనాల లో ఏర్పాటు చేయ‌డ‌మైంది. ఈ విధ‌మైన విద్యుత్తు దీపాల అలంక‌ర‌ణ పౌరుల లో ఎక్కడ లేని ఆదరణ కు నోచుకొంటూ, ఢిల్లీ నడిబొడ్డు న గల ఈ ప్ర‌ముఖ భ‌వ‌న స‌దుపాయాల ను సందర్శించేటట్టుగా మ‌రింత మంది ని ప్రోత్స‌హిస్తున్న‌ది.
రాజ్యాంగ (జమ్ము అండ్ క‌శ్మీర్ కు అనువ‌ర్తించే) ఆదేశం, 1954 కు చేసిన స‌వ‌ర‌ణకు ఎక్స్- పోస్ట్ ఫాక్టో ఆమోదం తెలిపిన మంత్రివర్గం

రాజ్యాంగ (జ‌మ్ము & క‌శ్మీర్‌ కు అనువ‌ర్తించే ) స‌వ‌ర‌ణ ఆదేశం, 2017 ద్వారా రాజ్యాంగ (జమ్ము అండ్ క‌శ్మీర్ కు అనువ‌ర్తించే) ఆదేశం, 1954 కు చేసిన స‌వ‌ర‌ణకు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివర్గం ఎక్స్- పోస్ట్ ఫ్యాక్టో ఆమోదం తెలిపింది. జ‌మ్ము & క‌శ్మీర్ రాష్ట్రం లో వ‌స్తువులు, సేవ‌ల ప‌న్ను విధానం అమ‌లు కావ‌డానికి ఈ ఆమోదం దోహ‌దం చేస్తుంది. రాజ్యాంగ (జ‌మ్ము & క‌శ్మీర్‌ కు అనువ‌ర్తించే ) స‌వ‌ర‌ణ ఆదేశం, 2017 ఇప్ప‌టికే భార‌త‌దేశ రాజపత్రం లో ప్ర‌చురిత‌మైంది. రాష్ట్ర‌ప‌తి సమ్మతి అనంతరం 2017 జులై 6 న దీనిపై అధిసూచన వెలువడింది.
కేన్-బేత్వా నదుల ను రెంటిని ఒకదానితో మరొక దానిని కలపడానికి ఉద్దేశించిన పథకాని కి ఆమోదంతెలిపిన మంత్రిమండలి

కేన్-బేత్ వా నదులను రెంటిని ఒకదానితో మరొక దానిని జోడించే పథకాని కి ఆర్థిక సహాయాన్ని అందించడం తో పాటు, ఆ పథకాన్ని అమలు పరచడానికి కూడాను ప్రధాన మంత్రి శ్రీ నరేంద్ర మోదీ అధ్యక్షత న ఈ రోజు న సమావేశమైన కేంద్ర మంత్రి మండలి ఆమోదాన్ని తెలిపింది. కేన్-బేత్ వా లింక్ ప్రాజెక్టు కు మొత్తం 44,605 కోట్ల రూపాయలు ఖర్చు కావచ్చని అంచనా వేయడమైంది. ఈ లెక్క ను 2020-21 ధరల ఆధారం గా కట్టడం జరిగింది. ఈ పథకాని కి 39,317 కోట్ల రూపాయల ను సెంట్రల్ సపోర్ట్ రూపం లోను, 36,290 కోట్ల రూపాయల ను కవరింగ్ గ్రాంట్ రూపం లోను, 3,027 కోట్ల రూపాయల ధనరాశి ని రుణం రూపం లోను ఇవ్వడానికి కేంద్ర మంత్రివర్గం ఆమోదాన్ని తెలిపింది. ఈ పథకం భారతదేశం లో మరిన్ని నదులను ఒకదానితో మరొక దానిని జోడించే ఇతర పథకాల కు కూడా బాట ను పరచనుంది. అంతేకాక, మన యొక్క కార్యకుశలత ను మరియు దృష్టి కోణాన్ని ప్రపంచాని కి కూడా చాటి చెబుతుంది. ఈ పథకం లో భాగం గా కేన్ యొక్క జలాల ను బేత్ వా నది లోకి పంపించడం జరుగుతుంది. ఈ కార్యాన్ని దావూధామ్ ఆనకట్ట ను నిర్మించడం తో పాటు రెండు నదుల ను కాలువ తో కలిపే, దిగువ ఆర్ పథకం, కోఠా బరాజు, అలాగే బీనా కాంప్లెక్స్ పథకం ల ద్వారా పూర్తి చేయడం జరుగుతుంది. పథకం ద్వారా 10.62 లక్షల హెక్టేర్ ల ప్రాంతాతనికి ఏటా సేద్యపు నీరు లభిస్తుంది. దీని తో పాటు సుమారు గా 62 లక్షల మంది జనాభా కు తాగునీరు అందుతుంది. దీనికి అదనం గా 103 మెగావాట్ జల విద్యుత్తు ను, 27 మెగావాట్ సౌర శక్తి ని ఉత్పత్తి చేసేందుకు వీలు పడుతుంది. ఈ పథకాన్ని అత్యాధునిక సాంకేతిక పరిజ్ఞానం తో 8 సంవత్సరాల లో అమలు చేయాలని ప్రతిపాదించడమైంది. ఈ పథకం నీటి కోసం అల్లాడుతున్న బుందేల్ ఖండ్ ప్రాంతానికి ఎంతో ప్రయోజనకారి అవుతుంది. ఈ ప్రాంతం అంతా మధ్య ప్రదేశ్ మరియు ఉత్తర్ ప్రదేశ్ రాష్ట్రాల లో విస్తరించి ఉంది. ఈ పథకం ద్వారా మధ్య ప్రదేశ్ లోని పన్నా, టీకమ్ గఢ్, ఛతర్ పుర్, సాగర్, దమోహ్, దతియా, విదిశా, శివ్ పురి జిల్లాల కు, ఇంకా రాయ్ సేన్ లతో పాటు ఉత్తర్ ప్రదేశ్ లోని బాందా, మహోబా, ఝాంసీ మరియు లలిత్ పుర్ లకు పెద్ద ఎత్తు న లబ్ధి కలుగుతుంది. ఈ పథకం ద్వారా వ్యావసాయిక కార్యకలాపాలు పెరిగి, ఉపాధి కల్పన కు ఆస్కారం ఏర్పడి బుందేల్ ఖండ్ లోని వెనుకబడిన ప్రాంతం లో సామాజిక, ఆర్థిక సమృద్ధి జోరు అందుకొంటుందన్న అంచనా ఉన్నది. ఈ ప్రాంతం లో ప్రజలు నిరుత్సాహానికి లోనై ప్రవాసం పోకుండా వారిని ఆపడం లో ఈ పథకం దోహదం చేయగలదు. ఈ పథకం పర్యావరణ సంబంధి నిర్వహణ కు మరియు జాగ్రత చర్యల కు భారీ ఎత్తు న తోడ్పడగలదు. ఈ ఉద్దేశ్యం నెరవేరడం కోసం వైల్డ్ లైఫ్ ఇన్ స్టిట్యూట్ ఆఫ్ ఇండియా ఒక సమగ్రమైనటువంటి ల్యాండ్ స్కేప్ మేనేజ్ మెంట్ ప్లాను కు తుదిరూపాన్ని ఇచ్చే పని లో తలమునకలు గా ఉంది. పూర్వరంగం: దేశం లో నదుల ను పరస్పరం ఒకదాని తో మరొక దాని ని జోడించే మొట్టమొదటి ప్రముఖ కేంద్రీయ పథకాన్ని అమలుపరచడం కోసం ఒక భారీ నదుల అనుసంధాన పథకాన్ని అమలు లోకి తీసుకు రావడానికి ఒక చరిత్రాత్మకమైన ఒప్పంద పత్రం పైన జల శక్తి శాఖ కేంద్ర మంత్రి, మధ్య ప్రదేశ్, ఇంకా ఉత్తర్ ప్రదేశ్ ల ముఖ్యమంత్రులు 2021 వ సంవత్సరం మార్చి నెల 22 వ తేదీన సంతకాలు చేశారు. ఈ ఒప్పందం జలాల ను మిగులుగా ఉన్నటువంటి ప్రాతాల నుంచి కరవు బాధిత ప్రాంతాల కు, జల సౌకర్యం లోపించిన ప్రాంతాల కు తరలించడానికి సంబంధించి శ్రీ అటల్ బిహారీ వాజ్ పేయీ దార్శనికత ను సాకారం చేయడం కోసం అంతర్ రాష్ట్ర సహకారాన్ని వినియోగించుకోవాలన్న సంకల్పాన్ని నెరవేర్చే దిశ లో ముందడుగా గా ఉంది.
భారత్-బంగ్లా సరిహద్దుల్లోని గ్రామాల్లో వారాంతపు సంతల ఏర్పాటు, వాటి నిర్వహణపై గతంలో మాట్లాడుకున్న విషయాల ఆధారంగా  ఒప్పందానికి ఆమోదం

ప్రధాన మంత్రి శ్రీ నరేంద్ర మోదీ నాయకత్వంలో సమావేశమైన కేంద్ర కేబినెట్.. ఇటీవల భారత్-బంగ్లా దేశాలు కుదుర్చుకున్న పలు ఒప్పందాలకు ఆమోదం తెలిపింది. (i) 23.10.2010న కుదుర్చుకున్నసంతకాలు చేసుకున్న సరిహద్దు గ్రామాల్లో వారాంతపు సంతల ఏర్పాటు. (ii) 15.05.2012న కుదుర్చుకున్న ఒప్పందంపై సంతకం; (iii) సరిహద్దులో సరైన ప్రాంతాలను గుర్తించి బంగ్లాదేశ్ ప్రభుత్వంతోపాటు.. భారతదేశంలోని (సరిహద్దు రాష్ట్రాలు) ఆయా రాష్ట్ర ప్రభుత్వాలతో చర్చించి అక్కడ కొత్త సంతల ఏర్పాటు (iv) బంగ్లాదేశ్ ప్రభుత్వంతోపాటు, ఆయా రాష్ట్ర ప్రభుత్వాలు, వివిధ కేంద్ర ప్రభుత్వ శాఖలతో చర్చించి ఒప్పందంలో మార్పులు, చేర్పులు చేపట్టడం. ఇరు దేశాల్లో సరిహద్దు గ్రామాల ప్రజల సౌకర్యార్థం సరిహద్దు సంతల ఏర్పాటు చాలా అవసరం. సంప్రదాయ పద్ధతిలో నిర్వహించే ఈ సంతల ద్వారా స్థానికులు తాము పండించిన వాటిని స్థానిక మార్కెట్లద్వారా అమ్ముకుని డబ్బులు సంపాదిస్తారు. లేదా వస్తుమార్పిడి పద్ధతిలో లాభం పొందుతారు. ద్వైపాక్షిక వ్యాపారం ద్వారా పెద్దగా లాభం లేకపోయినా.. ఆయా ప్రాంతాల్లోని ప్రజలు, వెనుకబడిన వర్గాల ఆర్థిక పరిస్థితి కాస్తంత మెరుగుపడుతుంది. పూర్వరంగం: 2010 జనవరి 10-13మధ్య అప్పటి భారత ప్రధాని.. బంగ్లాదేశ్ పర్యటన సందర్భంగా.. సరిహద్దుల్లో వారాంతపు సంతల ఏర్పాటుకు ప్రత్యేకంగా గుర్తించిన ప్రాంతాల్లో పైలట్ ప్రాజెక్టు ఒప్పందం కుదిరింది. మేఘాలయాతో పాటు ఇతర రాష్ట్రాల్లోనూ ఆయా ప్రాంతాల్లో లభించే ఉత్పత్తులను అమ్మేందుకు.. ఇరు దేశాల మధ్య నియమ నిబంధనలు రూపకల్పనకు అంగీకారం. దీన్ని అమలు చేసే క్రమంలో.. భారత్-బంగ్లా సరిహద్దుల్లో వారాంత సంతల నిర్వహణ పై కూడా 2010 అక్టోబర్ 23న ఒప్పందం కుదిరింది. దీనిపై 15.05.2012న సంతకాలు చేసుకున్నారు. ఇప్పటికే అమల్లో ఉన్న సరిహద్దు వారాంతపు సంతలు: 1. కలైచర్ (మేఘాలయ-బంగ్లాదేశ్ సరిహద్దు) 2. బాలట (మేఘాలయ-బంగ్లాదేశ్ సరిహద్దు) 3. కమలాసాగర్ (త్రిపుర-బంగ్లాదేశ్ సరిహద్దు) 4. శ్రీనగర్ (త్రిపుర-బంగ్లాదేశ్ సరిహద్దు) దీనికి తోడు.. త్రిపుర సరిహద్దుల్లో రెండు, మేఘాలయ సరిహద్దుల్లో నాలుగు వారాంతల సంతల ఏర్పాటుకు ఇరు దేశాల ప్రభుత్వాలు అంగీకరించాయి.
హిమాచ‌ల్ ప్ర‌దేశ్ లో భారీ వర్షం పై ఆందోళ‌న ను వ్య‌క్తం చేసిన ప్ర‌ధాన మంత్రి

హిమాచ‌ల్ ప్ర‌దేశ్ లో భారీ వర్షం కురుస్తుండడం పై ప్ర‌ధాన మంత్రి శ్రీ న‌రేంద్ర మోదీ ఆందోళ‌న ను వ్య‌క్తం చేశారు. పరిస్థితి ని ఎప్ప‌టిక‌ప్పుడు నిశితం గా పర్యవేక్షిస్తున్నట్లు ఆయన తెలిపారు. ‘‘భారీ వర్షం కార‌ణం గా హిమాచ‌ల్ ప్ర‌దేశ్ లో త‌లెత్తిన స్థితి ని నిశితం గా ప‌ర్య‌వేక్షించ‌డం జ‌రుగుతోంది. అధికారులు రాష్ట్ర ప్ర‌భుత్వం తో క‌ల‌సి ప‌ని చేస్తున్నారు. సాధ్య‌మైన అన్ని ర‌కాలుగాను సాయాన్ని అందించ‌డం జ‌రుగుతోంది. ప్ర‌భావిత ప్రాంతాల లో ఉన్న ప్ర‌జ‌ల సుర‌క్ష కోసం నేను ప్రార్థిస్తున్నాను’’ అని ఒక ట్వీట్ లో ప్ర‌ధాన మంత్రి పేర్కొన్నారు.
డాక్టర్ ఎ.పి.జె. అబ్దుల్ కలామ్ జయంతి సందర్భంగా ఆయనకు ప్రధాన మంత్రి శ్రద్ధాంజలి

పూర్వ రాష్ట్రపతి డాక్టర్ ఎ.పి.జె. అబ్దుల్ కలామ్ జయంతి సందర్భంగా ఆయనకు ప్రధాన మంత్రి శ్రీ నరేంద్ర మోదీ స్మృత్యంజలిని ఘటించారు. ‘ప్రతి ఒక్క భారతీయుడి మదిని దోచిన మన పూర్వ రాష్ట్రపతి డాకర్ట్ ఎ.పి.జె. అబ్దుల్ కలామ్ కు.. ఆయన జయంతి సందర్భంగా.. ఇదే నా శ్రద్ధాంజలి’ అని ప్రధాన మంత్రి అన్నారు.
జనవరి 31 నఎన్ సిడబ్ల్యు ఫొండేశన్ డే కార్యక్రమాన్ని ఉద్దేశించి ప్రసంగించనున్న ప్రధానమంత్రి

ప్రధాన మంత్రి శ్రీ నరేంద్ర మోదీ జాతీయ మహిళ ల సంఘం (ఎన్ సిడబ్ల్యు) 30 వ స్థాపన దినం సందర్భం లో 2022వ సంవత్సరం జనవరి 31వ తేదీ నాడు సాయంత్రం 4 గంటల 30 నిమిషాల కు వీడియో కాన్ఫరెన్స్ మాధ్యమం ద్వారా ప్రసంగించనున్నారు. ‘శి ద చేంజ్ మేకర్’ అనే పేరు తో ఏర్పాటు చేసిన ఈ కార్యక్రమం యొక్క ఇతివృత్తం ఏమిటి అంటే అది వివిధ రంగాల లోని మహిళ ల కార్యసాధనల ను వేడుక గా జరుపుకోవాలన్నదే. మహిళ ల రాష్ట్ర సంఘాలు, రాష్ట్ర ప్రభుత్వాల కు చెందిన మహిళ లు మరియు శిశు వికాస విభాగాలు, విశ్వవిద్యాలయం మరియు కళాశాల బోధన సిబ్బంది, ఇంకా విద్యార్థులు, స్వచ్ఛంద సంస్థ లు, మహిళా నవ పారిశ్రామికులు, వ్యాపార సంఘాలు ఈ ఈవెంట్ లో పాలుపంచుకోనున్నాయి. మహిళ ల మరియు శిశువుల వికాసం శాఖ కేంద్ర మంత్రి కూడా ఈ సందర్భం లో పాల్గొననున్నారు.
శ్రీ ద‌లై లామా కు ఆయ‌న 87వ పుట్టినరోజు నాడు శుభాకాంక్ష‌లను తెలిపిన ప్ర‌ధాన మంత్రి

శ్రీ దలై లామా కు ఈ రోజు న ఆయన 87వ జన్మదినం కావడం తో ప్రధాన మంత్రి శ్రీ నరేంద్ర మోదీ టెలిఫోన్ ద్వారా శుభాకాంక్షలను తెలియజేశారు. శ్రీ దలై లామా కు దీర్ఘాయుష్షు ప్రాప్తించాలని మరియు ఆయన మంచి ఆరోగ్యం తో ఉండాలని కూడా ఆ ఈశ్వరుడి ని ప్రధాన మంత్రి ప్రార్థించారు. ప్రధాన మంత్రి ఒక ట్వీట్ లో – ‘‘పరమ పూజ్యులు శ్రీ @DalaiLama కు ఈ రోజు న 87వ పుట్టిన రోజు శుభాకాంక్షల ను తెలియజేశాను. ఆయన కు దీర్ఘాయుష్షు ప్రాప్తించాలని, ఆయన మంచి ఆరోగ్యం తో ఉండాలని ఆ ఈశ్వరుడి ని మనం ప్రార్థిద్దాం’’ అని పేర్కొన్నారు.
యుఎఇ అధ్యక్ష పదవి కి శ్రీ శేఖ్ ఖలీఫా బిన్ జాయద్ అల్ నాహ్ యాన్ తిరిగి ఎన్నికైనందుకు అభినందనలు తెలిపిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ మాన్య శ్రీ శేఖ్ ఖలీఫా బిన్ జాయద్ అల్ నాహ్ యాన్ కు యుఎఇ అధ్యక్ష పదవి కి తిరిగి ఎన్నికైన సందర్భం లో అభినందనలు తెలిపారు. ‘‘యుఎఇ అధ్యక్ష పదవి కి తిరిగి ఎన్నికైనందుకు మాన్య శ్రీ శేఖ్ ఖలీఫా బిన్ జాయద్ అల్ నాహ్ యాన్ కు మా అభినందనలు. ఆయన క్రియాశీల నాయకత్వం మరియు దార్శనికతభరిత నాయకత్వం లో మన మైత్రి మరియు మన సంపూర్ణ వ్యూహాత్మక భాగస్వామ్యం మరింత గా వర్ధిల్లడం తో పాటు ప్రగాఢం అవుతాయన్న నమ్మకం నాలో ఉంది’’ అని ప్రధాన మంత్రి ఒక సందేశం లో పేర్కొన్నారు.
ఇండియా ఏక్శన్ ప్లాన్ 2020 స‌మిట్ లో కీలకోప‌న్యాసాన్ని ఇచ్చిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఈ రోజు న ఇక్క‌డ టివి ఛాన‌ల్ టైమ్స్ నౌ ఏర్పాటు చేసిన ఇండియా ఏక్శన్ ప్లాన్ 2020 స‌మిట్ లో ప్ర‌ధానోప‌న్యాస‌మిచ్చారు. ప్ర‌పంచం లో అత్యంత యువ దేశమైన భార‌త‌దేశం నూత‌న ద‌శాబ్ది కోసం ఒక కార్యాచ‌ర‌ణ ప్ర‌ణాళిక ను రూపొందించుకొంటున్నదని, యువ భార‌త‌దేశం మంద‌గ‌తి న సాగాల‌న్న భావ‌న లో లేద‌ని శ్రీ మోదీ అన్నారు. ప్ర‌భుత్వం ఈ స్ఫూర్తి ని అవ‌లంబించి, గ‌త కొన్ని మాసాలు గా నిర్ణ‌యాల ను తీసుకోవ‌డం లో ఒక సెంచురి ని సాధించింది అని ప్ర‌ధాన మంత్రి వివ‌రించారు. ఈ మార్పు లు స‌మాజం లో ప్ర‌తి ఒక్క స్థాయి లో క్రొత్త శ‌క్తి ని చొప్పించి, స‌మాజం లో విశ్వాసాన్ని నింపాయి అని కూడా ఆయ‌న అన్నారు. ఈ రోజు న దేశం లోని పేద‌లు వారి యొక్క జీవ‌న ప్ర‌మాణాల ను మెరుగు ప‌ర‌చుకొని, పేద‌రికం లో నుండి బ‌య‌ట‌ కు రాగలుగుతాము అనేటటువంటి విశ్వాస భావ‌న ను అల‌వ‌ర‌చుకొన్నార‌ని, అలాగే రైతులు వారి యొక్క వ్యా వ‌సాయిక ఆదాయాన్ని పెంచుకోగ‌ల‌మ‌న్న న‌మ్మ‌కం తో ఉన్నారని ప్ర‌ధాన మంత్రి చెప్పారు. 5 ట్రిలియ‌న్ డాల‌ర్ విలువైన ఆర్థిక వ్య‌వ‌స్థ – చిన్న ప‌ట్ట‌ణాలు మ‌రియు న‌గ‌రాల పై శ్ర‌ద్ధ: “భార‌త‌దేశం త‌న ఆర్థిక వ్య‌వ‌స్థ ను రాబోయే 5 సంవ‌త్స‌రాల కాలం లో 5 ట్రిలియ‌న్ డాల‌ర్స్ విలువైంది గా విస్త‌రించుకొనే ధ్యేయం తో ఉంది. ఒక ల‌క్ష్యాన్ని ఏర్ప‌ర‌చుకొని, ఆ దిశ గా పాటుప‌డ‌డం అనేది ఉత్త‌మ‌మైన‌టువంటి కార్యం. ఈ ల‌క్ష్యం సుల‌భ‌మైందేమీ కాదు అయితే సాధించ‌డాని కి అసాధ్య‌మైంది మాత్రం కాదని ప్రధాన మంత్రి అన్నారు. ఈ ల‌క్ష్యాన్ని సాధించాలంటే దేశం లో ఎగుమ‌తుల ను పెంచుకోవడం తో పాటు త‌యారీ రంగాన్ని బ‌లోపేతం చేయ‌డం చాలా ముఖ్యం. ప్ర‌భుత్వం ఈ దిశ గా అనేక కార్య‌క్ర‌మాల ను చేప‌ట్టింది అని ఆయ‌న వివరించారు. ఈ ప్ర‌య‌త్నాల‌న్నింటి నడుమ భార‌త‌దేశం ప్ర‌పంచ ఆర్థిక వ్య‌వ‌స్థ లో హెచ్చు త‌గ్గు లతో పాటు ఒక ప్ర‌వ‌ర్ధ‌మాన ఆర్థిక వ్య‌వ‌స్థ గా మ‌రిన్ని స‌వాళ్ళ ను కూడా ఎదుర్కొంటున్నదని ప్ర‌ధాన మంత్రి చెప్పారు. మొట్ట‌మొద‌టి సారిగా, ప్ర‌భుత్వం చిన్న న‌గ‌రాల ఆర్థిక వృద్ధి పైన వాటి ని వృద్ధి తాలూకు నూతన కేంద్రాలు గా త‌యారు చేయడం పైన శ్ర‌ద్ధ వహిస్తోంద‌ని ఆయ‌న నొక్కి పలికారు. ప‌న్నుల వ్య‌వ‌స్థ ను మెరుగు ప‌ర‌చ‌డం: ‘‘ప‌న్నుల వ్య‌వ‌స్థ ను మెరుగు ప‌ర‌చ‌డాని కి ప్ర‌తి ప్ర‌భుత్వం ఎంతో తటపటాయించిది. సంవ‌త్స‌రాల త‌ర‌బ‌డి దీని లో ఎటువంటి మార్పు లేక‌పోయింది. ప్ర‌స్తుతం మ‌నం ఒక ప్ర‌క్రియ కేంద్రిత ప‌న్నుల వ్య‌వ‌స్థ నుండి ఒక పౌర కేంద్రిత ప‌న్ను వ్య‌వ‌స్థ కు మ‌ళ్ళుతున్నాము. టాక్స్ పేయ‌ర్స్ చార్ట‌ర్ అమ‌లవుతున్న కొన్ని ఎంపిక చేసిన దేశాల స‌ర‌స‌న భార‌త‌దేశం స్థానాన్ని సంపాదించుకోనున్న‌ది. ఈ నియ‌మావ‌ళి ప‌న్ను చెల్లింపుదారుల హ‌క్కులు ఏమేమిటి అన్న‌ దాని ని స్ప‌ష్టం గా నిర్వ‌చించ‌నున్నది’’ అని ప్ర‌ధాన మంత్రి తెలిపారు. ప్రజలు ప‌న్నుల ను ఎగ‌వేస్తున్న అంశాన్ని గురించి, ఇది చిత్త‌శుద్ధి తో ప‌న్ను చెల్లించే వ్య‌క్తి కి రెండింత‌ల భారాన్ని మోపుతున్నదన్న సంగతి ని గురించి భార‌త‌దేశం లో ప్ర‌తి ఒక్క‌రు ఆత్మప‌రీక్ష చేసుకోవాలి అని ప్ర‌ధాన మంత్రి కోరారు. పౌరులంతా బాధ్య‌తాయుతమైన పౌరుల వలె మెల‌గాలని, వారు వారి యొక్క ప‌న్నుల ను చెల్లించాలని ఆయ‌న విజ్ఞ‌ప్తి చేశారు. ఒక స‌మృద్ధ‌మైన‌టువంటి భార‌త‌దేశాన్ని నిర్మించ‌డం లో నిర్మాణాత్మ‌క‌మైన భూమిక ను పోషించవలసిందిగా ప్ర‌సార మాధ్య‌మాల ను ఆయ‌న కోరారు. ‘‘ఎప్పుడైతే ప్ర‌తి ఒక్క‌రూ వారి వారి విధుల‌ ను నెర‌వేర్చుతారో, అటువంట‌ప్పుడు ప‌రిష్క‌రించ‌డానికి ఏ స‌మ‌స్య మిగ‌ల‌దు. అది జ‌రిగిన‌ప్పుడు దేశం ఒక క్రొత్త బ‌లాన్ని, న‌వీన‌మైన శ‌క్తి ని అందిపుచ్చుకొంటుంది. ఇది భార‌త‌దేశాన్ని ఈ ద‌శాబ్ది లో నూత‌న శిఖ‌రాల కు తీసుకు పోతుంది’’ అని ప్ర‌ధాన మంత్రి అన్నారు.
యువజన వ్యవహారాలు మరియు క్రీడల రంగంలో సహకారం కోసం భారతదేశం, కతర్ ల మధ్య ఎమ్ ఒ యు కుదిరిన విషయం మంత్రివర్గం దృష్టికి

యువజన వ్యవహారాలు మరియు క్రీడల రంగంలో ద్వైపాక్షిక సహకారం కోసం 7.4.1999 నాడు కతర్ తో ఒక అవగాహనపూర్వక ఒప్పందం పత్రం (ఎమ్ ఒ యు) పైన, ఇంకా 5.6.2016 నాడు ది ఫస్ట్ ఎగ్జిక్యూటివ్ ప్రోగ్రామ్ ఫర్ ఎమ్ ఒ యు పైనా సంతకాలు జరిగిన విషయాన్ని ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం దృష్టికి తీసుకువ‌చ్చారు. స్పోర్ట్స్ సైన్స్, స్పోర్ట్స్ మెడిసిన్ మరియు శిక్షణ సంబంధ విజ్ఞాన రంగాలలో ప్రావీణ్యాన్ని మరింతగా పెంపొందించుకోవడంలో ఈ ఎమ్ ఒ యు తోడ్పడగలదు. ఇది క్రీడాకారుల కులం, వర్గం, ప్రాంతం, మతం మరియు లింగభేదాలకు అతీతంగా అందరికీ సమానంగా వర్తించనున్నది. తద్వారా అంతర్జాతీయ ఆటల పోటీలలో మన క్రీడాకారుల ప్రదర్శన మెరుగుపడగలుగుతుంది. అంతే కాకుండా, భారతదేశం మరియు కతర్ ల మధ్య ద్వైపాక్షిక సంబంధాలు బలోపేతం అవుతాయి కూడా.
భూటాన్‌లోని మాంగదేఛూ జల విద్యుత్తు ప్రాజెక్ట్ నిర్మాణ వ్య‌య అంచ‌నాల సవ‌ర‌ణ‌

భూటాన్‌లో నిర్మిత‌మ‌వుతున్న 720 మెగావాట్ల మాంగదేఛూ జల విద్యుత్తు ప్రాజెక్ట్ (హెచ్ ఇ పి) నిర్మాణ వ్య‌య అంచ‌నాకు చేసిన స‌వ‌ర‌ణ‌కు కేంద్ర మంత్రివ‌ర్గం ఆమోదం తెలిపింది. ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేబినెట్, ఈ మేర‌కు నిర్ణ‌యం తీసుకుంది. స‌వ‌రించిన వ్య‌య అంచ‌నా (ఆర్ సి ఇ) విలువ రూ.4,020.63 కోట్లు. ఈ ప్రాజెక్టుకు సంబంధించిన మిగులు విద్యుత్ ను భార‌తదేశానికి స‌ర‌ఫ‌రా చేయ‌డం జ‌రుగుతుంది. త‌ద్వారా దేశంలో అందుబాటులోకి వచ్చే విద్యుత్ పెరుగుతుంది. స‌వ‌రించిన వ్య‌య అంచ‌నా (ఆర్ సి ఇ) కు వెంట‌నే ఆమోదం ల‌భించిన కార‌ణంగా ప్రాజెక్టు ప‌నులు ఎలాంటి ఆటంకాలు లేకుండా సాఫీగా సాగుతాయి. మాంగదేఛూ హెచ్ ఇ పి కోసం భార‌త‌దేశం, భూటాన్ ల మ‌ధ్య‌ 2010 ఏప్రిల్ నెల‌లో ద్వైపాక్షిక ఒప్పందం కుదిరింది. ఆ స‌మ‌యానికి ఆమోదిత వ్య‌యం రూ. 2,896.3 కోట్లు ( మార్చి 2008 ధ‌ర‌ల స్థాయి ప్ర‌కారం). ఇందులో భార‌త‌దేశం 30 శాతం నిధుల‌ను గ్రాంటుగాను, 70 శాతం నిధుల‌ను రుణం కింద ఇవ్వ‌డం జ‌రిగింది. రుణానికి సంబంధించిన సాంవ‌త్స‌రిక వ‌డ్డీ 10 శాతం. ఈ రుణాన్ని భూటాన్ సంవ‌త్స‌రానికి రెండు చొప్పున‌ 30 వాయిదాల్లో చెల్లించాలి. ఇప్ప‌టికి ప్రాజెక్ట్ వ్య‌య అంచనా పెంపుద‌ల మొత్తం రూ.1,124.359 కోట్లు. మార్చి 2008 నుంచి మార్చి 2014 వ‌ర‌కు గ‌ల ద్ర‌వ్యోల్బ‌ణం, కాఫ‌ర్ డ్యామ్ పై భాగాన్నుంచి వ‌చ్చే నీటి ప్రవాహాన్ని అడ్డుకోవ‌డానికిగాను చేయ‌బోయే క‌టాఫ్ గోడ నిర్మాణం, మార‌క ద్ర్య‌వ్యంలో వ‌చ్చిన తేడాలు మొద‌లైన అంశాలు ఆర్ సి ఇ వ్యయం పెరిగిపోవడానికి కారణమయ్యాయి.
భార‌త , బంగ్లాదేశ్ ల మ‌ధ్య మార్చి 9న మైత్రి సేతును ప్రారంభించ‌నున్న ప్ర‌ధాన‌మంత్రి శ్రీ న‌రేంద్ర మోదీ

ప్ర‌ధాన‌మంత్రి శ్రీ నరేంద్ర మోదీ మార్చి 9 వ తేదీన భార‌త్ , బంగ్లాదేశ్ ల మ‌ధ్య మైత్రి సేతును వీడియో కాన్ఫ‌రెన్సు ద్వారా ప్రారంభించ‌నున్నారు. అలాగే ఈ సంద‌ర్భంగా ప్ర‌ధాన‌మంత్రి త్రిపుర‌లో ప‌లు మౌలిక స‌దుపాయాల ప్రాజెక్టుల‌కు శంకుస్థాపన‌లు , ప్రారంభోత్స‌వాలు చేయ‌నున్నారు. త్రిపుర‌, బంగ్లాదేశ్‌ల మ‌ధ్య ప్ర‌వ‌హించే పెని న‌దిపై నిర్మించిన బ్రిడ్జి మైత్రి సేతు. ఈ మైత్రి సేతు వార‌ధి ఇండియా, బంగ్లాదేశ్‌ల మధ్య బ‌ల‌ప‌డుతున్న ద్వైపాక్షిక సంబంధాల‌కు సంకేతంగా నిల‌వ‌నుంది. ఈ వార‌ధి నిర్మాణ ప‌నుల‌ను నేష‌న‌ల్ హైవేస్‌, ఇన్‌ఫ్రాస్ట్ర‌క్చ‌ర్ డ‌వ‌ల‌ప్‌మెంట్ కార్పొరేష‌న్‌లిమిటెడ్ చేప‌ట్టింది. ఈ ప్రాజెక్టు వ్య‌యం 133 కోట్ల‌రూపాయ‌లు. 1.9 కిలోమీట‌ర్ల పొడ‌వు ఉన్న ఈ బ్రిడ్జి ఇండియాలోని స‌బ్‌రూమ్‌, బంగ్లాదేశ్‌లోని రామ్‌ఘ‌డ్‌ల‌ను క‌లుపుతుంది. ఈ వార‌ధి భార‌త బంగ్లాదేశ్ మ‌ధ్య ప్ర‌జ‌ల రాక‌పోక‌లు, వాణిజ్యం విష‌యంలో కొత్త అధ్యాయానికి శ్రీకారం చుట్ట‌నుంది. ఈ బ్రిడ్జి ప్రారంభోత్స‌వంతో బంగ్లాదేశ్‌లోని చిట్ట‌గాంగ్ పోర్టుతో అనుసంధానం ఏర్ప‌డ‌డంతో, త్రిపుర రాష్ట్రం, ఈశాన్య రాష్ట్రాల‌కు ముఖ‌ద్వారంగా మారుతుంది. స‌బ్‌రూమ్‌కు ఇది కేవ‌లం 80 కిలోమీట‌ర్ల దూరంలోనే ఉంది. ఈ సంద‌ర్భంగా ప్ర‌ధాన‌మంత్రి స‌బ్‌రూమ్‌లో స‌మీకృత చెక్‌పోస్టుకు శంకుస్థాప‌న చేస్తారు. ఇది రెండు దేశాల మ‌ధ్య‌ స‌ర‌కు ర‌వాణా, ప్ర‌యాణికుల రాక‌పోక‌ల‌కు వీలు క‌ల్పించ‌డంతోపాటు, ఈశాన్య రాష్ట్రాల ఉత్ప‌త్తుల‌కు మార్కెట్ స‌దుపాయాలు క‌ల్పిస్తుంది. అలాగే ప్ర‌యాణిలు ఇండియానుంచి బంగ్లాదేశ్‌కు ఎలాంటి అడ్డంకులు లేకుండా రాక‌పోక‌లు సాగించ‌డానికి వీలు క‌లుగుతుంది. ఈ ప్రాజెక్టును ల్యాండ్ పోర్ట్స్ అథారిటీ ఆఫ్ ఇండియ 232 కోట్ల రూపాయ‌ల అంచ‌నా వ్యయంతో చేప‌ట్ట‌నుంది. ప్ర‌ధాన‌మంత్రి ఉన‌కోటి జిల్లా కేంద్రాన్ని కైలాశ్‌హ‌ర్‌వ‌ద్ద , ఖోవై జిల్లా కేంద్రంతో కలిపే ఎన్‌.హెచ్ 208 కు శంకుస్థాప‌న చేయ‌నున్నారు. ఇది ఎన్‌హెచ్ 44 కు ప్ర‌త్యామ్నాయ మార్గాన్ని క‌ల్పించ‌నుంది. 80 కిలోమీట‌ర్ల పొడ‌వు గ‌ల ఎన్‌.హెచ్ 208 ప్రాజెక్టును నేష‌న‌ల్ హైవేస్‌, ఇన్‌ఫ్రాస్ట్ర‌క్చ‌ర్ డ‌వ‌ల‌ప్‌మెంట్ కార్పొరేష‌న్ లిమిటెడ్ 1,078 కోట్ల రూపాయ‌ల వ్య‌యంతో చేప‌ట్ట‌నుంది.. ప్ర‌ధాన‌మంత్రి రాష్ట్ర ప్ర‌భుత్వం 63.75 కోట్ల రూపాయ‌ల‌తో అభివృద్ధి చేసిన రాష్ట్ర జాతీయ‌ర‌హ‌దారులు, ఇత‌ర జిల్లా ర‌హ‌దారులును సైతం ప్రారంభించ‌నున్నారు. ఇవి అన్ని కాలాల‌లో త్రిపుర ప్ర‌జ‌ల‌కు అనుసంధాన‌త‌ను క‌ల్పించ‌నున్నాయి. ప్ర‌ధాన‌మంత్రి ఆవాస్ యోజ‌న (అర్బ‌న్ ) కింద నిర్మించిన 40,978 ఇళ్ల‌ను ప్ర‌ధాన‌మంత్రి ప్రారంభించ‌నున్నారు. వీటిని 813 కోట్ల రూపాయ‌ల వ్య‌యంతో పూర్తి చేశారు. అలాగే ప్ర‌ధాన‌మంత్రి అగ‌ర్త‌ల స్మార్ట్ సిటీ మిష‌న్‌లో భాగంగా నిర్మించిన ఇంటిగ్రేటెడ్ క‌మాండ్ కంట్రోల్ సెంట‌ర్‌ను ప్రారంభించ‌నున్నారు. అలాగే ప్ర‌ధాన‌మంత్రి , ఓల్డ్ మోటార్ స్టాండ్ వ‌ద్ద మల్టీలెవ‌ల్ కార్ పార్కింగ్ , క‌మ‌ర్షియ‌ల్‌కాంప్లెక్స్‌కు శంకుస్థాప‌న చేయ‌నున్నారు. దీనిని 200 కోట్ల రూపాయ‌ల పెట్టుబ‌డితో అభివృద్ధి చేయ‌నున్నారు. అలాగే ప్ర‌ధాన‌మంత్ఇర లిచుబ‌గాన్ నుంచి విమానాశ్ర‌యానికి రెండు లైన్ల ర‌హ‌దారిని నాలుగు లైన్ల‌ర‌హ‌దారిగా మార్చే రోడ్డు వెడ‌ల్పు కార్య‌క్ర‌మానికి శంకుస్థాప‌న చేయ‌నున్నారు.ఈ ప‌నిని అత‌ర్త‌ల స్మార్ట్‌సిటీ మిష‌న్ 96 కోట్ల రూపాయ‌ల ప్రాజెక్టు వ్య‌యంతో చేపట్ట‌నుంది.
ప్ర‌పంచ ప‌ర్యాట‌క దినోత్స‌వం సంద‌ర్భంగా ప్ర‌పంచంలోని ప్ర‌తీ ఒక్క‌రూ భార‌త్‌ను సంద‌ర్శించాల్సిందిగా ప్ర‌ధాని ఆహ్వానం

ప్ర‌పంచ ప‌ర్యాట‌క దినోత్స‌వం సంద‌ర్భంగా ప్ర‌పంచంలోని ప్ర‌తీ ఒక్క‌రూ భార‌త్‌ను సంద‌ర్శించాల్సిందిగా ప్ర‌ధాన మంత్రి శ్రీ న‌రేంద్ర మోదీ ఆహ్వానం ప‌లికారు. ” ప్ర‌పంచ ప‌ర్యాట‌క దినోత్స‌వం సంద‌ర్భంగా మీ అంద‌రినీ భార‌త్‌కు రావాల్సిందిగా నేను ఆహ్వానం ప‌లుకుతున్నాను. భార‌త ప్ర‌కృతి అందాలు, భిన్న‌త్వంలో ఏక‌త్వాన్ని, ప్ర‌జ‌ల ఆప్యాయ ఆతిథ్యాన్ని మీరు తిల‌కించేందుకు రావాలి ” అని ప్ర‌ధాని పేర్కొన్నారు.
గుజరాత్ కు చెందిన జిల్లా పంచాయతీ సభ్యుల తో భేటీ అయిన ప్రధాన మంత్రి

గుజరాత్ కు చెందిన జిల్లా పంచాయతీ సభ్యుల తో ప్రధాన మంత్రి శ్రీ నరేంద్ర మోదీ నిన్నటి రోజు న భేటీ అయ్యారు. గ్రామీణ అభివృద్ధి కి సంబంధించిన అంశాల తో పాటు సామాజిక ప్రగతి కోసం జన శక్తి ని ఉపయోగించుకోవడానికి సంబంధించి ఈ సందర్భం లో విస్తృతం గా చర్చించారు. ప్రధాన మంత్రి ఒక ట్వీట్ లో – ‘‘నిన్న గుజరాత్ కు చెందిన జిల్లా పంచాయతీ సభ్యుల తో చాలా చక్కటి సమావేశం జరిగింది. మేం గ్రామీణ అభివృద్ధి మరియు సామాజిక ప్రగతి కోసం జన శక్తి ని ఉపయోగించుకోవడానికి సంబంధించిన విషయాల పైన విస్తృతం గా చర్చించాం’’ అని పేర్కొన్నారు.
సంసద్టివి ని సెప్టెంబర్ 15న కలసి ప్రారంభించనున్న ఉప రాష్ట్రపతి, ప్రధానమంత్రి, లోక్ సభ స్పీకర్ లు

సంసద్ టివి ని భారతదేశం ఉప రాష్ట్రపతి మరియు రాజ్య సభ చైర్ మన్ శ్రీ ఎం. వెంకయ్య నాయుడు, ప్రధాన మంత్రి శ్రీ నరేంద్ర మోదీ, లోక్ సభ స్పీకర్ శ్రీ ఓమ్ బిర్లా లు 2021 సెప్టెంబర్ 15న సాయంత్రం 6 గంటల కు పార్లమెంట్ హౌస్ ఉప భవనం లోని ప్రధాన కమిటీ రూమ్ లో సంయుక్తం గా ప్రారంభించనున్నారు. అదే రోజు న ప్రజాస్వామ్యం అంతర్జాతీయ దినోత్సవం కూడా కావడం అనేది యాదృచ్చికం. సంసద్ టివి ని గురించి లోక్ సభ టివి ని, రాజ్య సభ టివి ని విలీనం చేయాలన్న నిర్ణయాన్ని 2021వ సంవత్సరం ఫిబ్రవరి లో తీసుకోవడమైంది. సంసద్ టివి కి సిఇఒ ను 2021 మార్చి నెల లో నియమించడం జరిగింది. సంసద్ టివి లో ప్రధానం గా నాలుగు కేటగిరీల కు చెందిన కార్యక్రమాలు ఉంటాయి; అవి ఏమేమిటంటే పార్లమెంట్ మరియు ప్రజాస్వామిక సంస్థ ల పనితీరు, పథకాల/విధానాల అమలు మరియు పాలన, భారతదేశం చరిత్ర, సంస్కృతి లతో పాటు సమకాలిక స్వభావాన్ని కలిగివున్నటువంటి అంశాలు/ ప్రయోజనాలు/వ్యవహారాలు.
ఐఎన్ఎస్ఎటి-3డిఆర్ ను విజయవంతంగా ప్రయోగించినందుకు ఐఎస్ఆర్ఒ శాస్త్రవేత్త లను అభినందించిన ప్రధాన మంత్రి

ప్ర‌ధాన మంత్రి శ్రీ న‌రేంద్ర మోదీ భారతదేశానికి చెందిన జియోసింక్రనస్ శాటిలైట్ లాంచ్ వెహికల్ జిఎస్ఎల్ వి- ఎఫ్05 ను పదో సారి విజయవంతంగా ప్రయోగించిన భారతీయ అంతరిక్ష పరిశోధన సంస్థ (ఐఎస్ఆర్ఒ.. ఇస్రో) శాస్త్రవేత్త లను అభినందించారు. ఈ వెహికల్ ఆధునిక వాతావరణ ఉపగ్రహం ‘ఐఎన్ఎస్ఎటి-3డిఆర్’ ను మోసుకొనివెళ్లింది. “మన అంతరిక్ష కార్యక్రమం మార్గదర్శకమైన విజయాలతో మనం గర్వించేటట్లు చేస్తోంది. ఐఎన్ఎస్ఎటి-3డిఆర్ సఫల ప్రయోగం ఎంతో ఆనందించవలసిన క్షణం. ఐఎస్ఆర్ఒ శాస్త్రవేత్తలు మరొక్క మారు మొదటి రకం నైపుణ్యాన్ని, సాటిలేని సమర్పణ భావాన్ని, అసాధారణమైన దృఢ సంకల్పాన్ని ప్రదర్శించినందుకు వారికి ఇవే నా అభినందనలు” అని ప్రధాన మంత్రి తన సందేశంలో పేర్కొన్నారు.
హరియాణా ప్రజల కు ఆ రాష్ట్ర స్థాపన దినం సందర్భం లో శుభాకాంక్షలుతెలిపిన ప్రధాన మంత్రి

హరియాణా ప్రజల కు ఆ రాష్ట్ర స్థాపన దినం సందర్భం లో ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు. ప్రధాన మంత్రి ఒక ట్వీట్ లో – ‘‘హరియాణా వాసుల కు రాష్ట్ర స్థాపన దినం సందర్భం లో చాలా చాలా శుభాకాంక్షలు. సంప్రదాయాన్ని, సంస్కృతి ని పదిలం గా పరిరక్షించుకొంటున్న ఈ రాష్ట్రం ప్రగతి లో ప్రతి రోజూ కొత్త కొలమానాల ను ఏర్పరస్తూ ఉండాలని నేను కోరుకుంటున్నాను’’ అని పేర్కొన్నారు.